Diari Oficial de la Generalitat Valenciana


Sumari del DOGV 3337, del 24-09-1998 (1998/902115)

DECRET 133/1998, de 8 de setembre, del Govern Valencià, pel qual es modifica la disposició transitòria primera del Decret 254/1993, de 30 de desembre, del Govern Valencià, pel qual s'estableixen les bases per a l'accés als cossos de policia local de la Comunitat Valenciana dels auxiliars de policia local.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/09/08/133/dof/vci/html**

### Dades del document

Número de DOGV
:   3337

Data del DOGV
:   24-09-1998

Secció del DOGV
:   I. DISPOSICIONS GENERALS

Número del document
:   1998/902115


Data del document
:   08-09-1998

Organisme emissor


Tipus de document
:   Decret

Anàlisi jurídica

 Descriptors 

:   * policia
    * administració local
    * funció pública
    * legislació

DECRET 133/1998, de 8 de setembre, del Govern Valencià, pel qual es modifica la disposició transitòria primera del Decret 254/1993, de 30 de desembre, del Govern Valencià, pel qual s'estableixen les bases per a l'accés als cossos de policia local de la Comunitat Valenciana dels auxiliars de policia local. [1998/L7999]  
El Decret 254/1993, de 30 de desembre, del Govern Valencià, pel qual s'estableixen les bases per a l'accés als cossos de policia local de la Comunitat Valenciana dels auxiliars de policia local, suposà un important pas que contribuí a la millora de l'eficàcia del servei públic de seguretat prestat per les corporacions locals.  
Aquest decret pretenia facilitar l'accés als cossos de policia local d'aquelles persones que, amb diferents denominacions, venien realitzant les funcions pròpies de les policies locals sense que per això gaudiren del caràcter d'agent de l'autoritat, qualitat que únicament tenen reconeguda els membres de les forces i cossos de seguretat.  
Les limitacions temporals establides en la dita norma i el desconeixement per part de les corporacions locals de les possibilitats que l'accés de l'indicat personal permet a l'hora de dotar de major eficàcia als serveis municipals, ha provocat que molts ajuntaments, malgrat els generosos terminis, no hagen pogut facilitar l'accés del personal a què es refereix el Decret 254/1993 als cossos de policia local.  
Tot això aconsella l'establiment de nous terminis que permetesquen l'accés als cossos de policia local, amb les degudes garanties, de les persones compreses en l'àmbit d'aplicació del referit Decret 254/1993, del Govern Valencià.  
En la seua virtut, a tenor del que disposa l'article 4.1.b) de la Llei de la Generalitat Valenciana 2/1990, de 4 d'abril, previ informe favorable de la Comissió de Coordinació de Policies Locals de la Comunitat Valenciana i a proposta del conseller de Presidència, conforme amb el Consell Jurídic Consultiu, i prèvia deliberació del Govern Valencià a la reunió del dia 8 de setembre de 1998,  
DECRETE  
Article únic  
1. El termini establit en la disposició transitòria primera del Decret 254/1993, de 30 de desembre, del Govern Valencià, pel qual s'estableixen les bases per a l'accés als cossos de policia local de la Comunitat Valenciana dels auxiliars de policia local, serà fins a l'últim dia de l'any 1998 per a aquells ajuntaments que tinguen creat el cos de policia local abans del dia 18 de gener de 1994.  
2. Els municipis que no tingueren creat el cos de policia local abans del dia 18 de gener de 1994 podran convocar l'accés del personal inclòs en l'àmbit d'aplicació del Decret 254/1993, de 30 de desembre, del Govern Valencià, i amb els requisits establits en aquest, en el termini de quatre anys comptadors a partir de la data de l'acord del ple municipal de creació del cos de policia local.  
DISPOSICIO FINAL  
El present decret entrarà en vigor el mateix dia de la seua publicació en el Diari Oficial de la Generalitat Valenciana.  
València, 8 de setembre de 1998  
El president de la Generalitat Valenciana,  
EDUARDO ZAPLANA HERNANDEZ-SORO  
El conseller de Presidència,  
JOSÉ JOAQUIN RIPOLL SERRANO


Còpia Permalink ELI